google/wiki40b huggingface dataset:
Strategus antaeus

Utseende

En middelsstor til stor (18-40 millimeter), kraftig og bred, blank, brun til brunsvart hornbille.  Hannen har tre krumme, middels lange horn på pronotum, ett ved forkanten i midten og to på sidene. Den fremste delen av pronotum har kraftig, nettmasket mikroskulptur, for øvrig er det glatt og blankt. Hunnen mangler horn, men har en liten, rund uthuling med kraftig mikroskulptur foran på pronotum. Antennene er korte og vifteformede. Dekkvingene er blanke uten påfallende punktering. Undersiden er kledt med lange, gulrøde hår. Eksemplarer fra lengst nord i utbredelsesområdet er oftest temmelig små og bleke.

Levevis

Larvene lever i jorden av røtter og råtnende plantedeler. Hunnen graver ut larvekammere i jorden, forsyner dem med visne blader eller annen mat og legger ett egg i hvert kammer. Noen ganger kan de gjøre litt skade på trerøtter. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys.

Utbredelse

Arten er kjent fra det østlige USA nord til Maryland, og tilstøtende områder i Mexico.
Veritas Stadion

Liv etter OL

Etter OL er stadionet blitt brukt som hjemmebane til fotballklubben FC Inter Åbo. Stadionet har blitt renovert mange ganger siden 1952, sist i 2009 for å være arena under EM i fotball for kvinner 2009.
Shigeo Sugimoto

Japans herrelandslag

Shigeo Sugimoto spilte 3 landskamper for Japans herrelandslag.
Show (Karpe Diem)

«Show» er den andre singelen til Karpe Diem fra albumet Rett fra hjertet (2006). Musikkvideoen ble vist for første gang på TV på Topp 20 22. september 2006. «Show» ble ikke sluppet som kommersiell single, men ble sendt ut til radiostasjonene.
Harstad Vikings

Harstad Vikings var en basketballklubb hjemmehørende i Harstad. Laget ble stiftet i 2000 med grunnlag i Harstad Basketballklubb, som ble stiftet 19. april 1978. Harstad Vikings spilte i øverste nasjonale divisjon, BLNO, fra ligaen startet høsten 2000. Styret i klubben begjærte klubben konkurs 12. mai 2009. Klubben hadde da en gjeld på ca. 2 millioner norske kroner.
Harstad Vikings ble norgesmestre i sesongen 2005/06. Vikings spilte i sluttspillfinalen seks sesonger på rad fra 2002/03 til 2007/08, hvor spesielt den amerikanske spilleren Jeff Rogers og de norske spillerne Øyvind Skalle og Jens Birger var lagets bærebjelker i samtlige av disse finalesesongene.
Klubbens supporterklubb hadde navnet Mjødberget. Klubbens draktfarger var blått med hvite markeringer.
Harstad Basketballklubb, som i dag er en breddeidrettsklubb, søkte etter Harstad Vikings' konkurs om lisens som elitelag og plass i BLNO for sesongen 2009/10. Klubben ble innvilget lisens av styret i Norges Basketballforbund 6. juni 2009.
Teppe

Historie

Det er funnet egyptiske veggmalerier og babylonske avbildinger av tepper som kan vise til at tepper allerede var oppfunnet 2-3000 år f.Kr.
I dag kan tepper enten lages for hånd eller med maskin. Håndknytting, som det kalles når tepper blir knyttet uten maskin, har sin opprinnelse i Midtøsten. Spesielt i tiden gjennom middelalderen var denne typen svært populær. Denne teknikken spredte seg ut til Asia og Europa. I England ble teknikken tatt videre og den industrielle revolusjonen startet med oppfinnelsen Spinning Jenny som var en industriell spinnemaskin.

Fremstilling

Tepper kan lages av forskjellige materiale som ull eller stoff. Blir teppet knyttet for hånd, kan de komme fra blant annet Persia. Et håndknyttet teppe kan ta alt fra noen timer å lage til noen år, mye avhengig av tettheten på knutene og størrelse på teppet.

Bayeux-teppet

Bayeux-teppet er et brodert veggteppe 70 meter langt og en halv meter bredt. Teppet forestiller en invasjon av England i1066. Bayeux-teppet ble selv laget rundt 1070.
George Catlin

Bakgrunn

Catlin ble født som det femte av 14 barn. Allerede i Catlins varndom hadde indianerne gjort et dypt inntrykk på ham, ettersom hans egen mor og hans bestemor i 1778 var blitt bortført av en indianerstamme i Pennsylvania under den amerikanske uavhengighetskrig (Wyoming Valley massacre, 1778).
Han tilbragte sine ungdomsår med mye fiske og jakt, og med å samle på indianske artefakter. Catlin fikk skolegangen i Wilkes-Barre og ble deretter sendt av faren til Lichfield i Connecticut der han studerte jus til 1818.

Karriere

Catlin gikk etter en kort tid som jurist i 1824 over til det yrket som gjorde han vedem kjeny. Årene 1824-29 arbeidet han som portrettmalrr i Philadelphia. I 1830 fulgte Catlin med William Clark på en forhandlingsreise til indianerstammene ved Mississippielven. To år senere reiste han med hjuldamperen «Yellow Stone» på den første av flere reiser til øvre Missouri. Ut av disse reisene kom han i 1837 med den aller første kunstutstillingen der indianare alene og i deres dagligliv  var motiv. Utstillingen åpnet i New York, men flyttet i 1839 til Europa der interessen for den var mye større.
Catlin reiste selv til Europa i samband med utstillingen og var ikke tilbake til USA før enn i 1871. De første årene i Europa var han sysselsett med å utgi flere bøker. Den første kom ut 1841 og bar tittelen The manners, customs, and condition of the North American Indians. Written during eight years' travel amongst the wildest tribes of Indians in North America, 1832-39. 
På 1850-tallet la Catlin ut på flere reiser til urfolk i Sør-Amerika og Kamtsjatka. I 1860-årene bodde han i Brussel og det var der de fleste av portrettene hans, omkring 600 i tallet, ble gjort ferdig ut fra skisser han hadde gjort i 1830-årene.
Catlin døde i Jersey City i 1872, bare vel året etter han kom tilbake til USA.
Digital kino

Digital kino refererer til bruk av digital teknologi til å distribuere og vise filmer. Den ferdige filmen kan bli distribuert på harddisker, DVD-er eller satellitt istedenfor den tradisjonelle filmrullen.
Cy Twombly

Cy Twombly Gallery

I 1995 ble Cy Twombly Gallery innviet i Houston i Texas. Bygningen ble tegnet av arkitekten Renzo Piano på oppdrag fra The Menil Foundation, og var Pianos andre museumsbygg i USA.
Jaybird (Ohio)

Historie

Et postkontor kalt Jaybird ble opprettet i 1881, og var i drift til 1931. Jaybird hadde engang sin egen skole.
Menneskerettighetenes plass

Menneskerettighetenes plass er en plass i Bergen sentrum, anlagt foran Raftohuset mellom Villaveien og Olaf Ryes vei på Nygårdshøyden. Plassen er en gave fra Det Nyttige Selskab til Bergen kommune. Navnet ble vedtatt i 1999.
Plassen er brolagt i en sirkel og utsmykket av skulpturen «Knelende kvinne» og to relieffer laget av billedhuggeren Hans Jacob Meyer.
Plassen er siden 2006 godkjent av De forente nasjoner (FN) for heising av FNs flagg.
Sund i Lofoten

Sund er et fiskevær som ligger i Flakstad kommune i Nordland. Tettstedet med omkring 100 fastboende ligger sydvest på Flakstadøya, og fiskeværet regnes som et av Lofotens eldste. Ved havnen ligger det privateide Sund Fiskerimuseum, og et mekanisk verksted og slip.
Alessandro Del Piero

Karriere

Del Piero begynte sin profesjonelle karriere i 1991 med Padova i italiensk Serie B. I 1993 gikk han til Torino-klubben Juventus, hvor han har spilt siden den gang. Han har vært med på vinne Serie A i 1995, 1997, 1998, 2002, 2003, 2005 og 2006, Champions League i 1996 og Toyota Cup i 1996. Hans beste sesong var 1997-98, da han scoret 21 mål i Serie A og ti mål i Champions League. Han var kaptein for Juventus og ble tidenes mestscorende Juventus-spiller, da han rundet Bonipertis 182 mål i 2005/2006-sesongen. Han passerte 200 mål i Juve-trøya den 29. oktober 2006 i en seriekamp mot Frosinone.
I 1996 ble han kåret til Europas beste spiller. I 1998 og 2008 ble han kåret til Årets italienske spiller i Serie A. Ved utgangen av 2004 hadde han spilt 67 landskamper for Italia og scoret 24 mål.
Han spiller vanligvis som en slags hengende spiss, og ligger som oftest et sted mellom midtbanen og spissen(e). Han er kjent for sin kraftfulle skuddfot, og sin særegne måte å drible seg forbi motspillere på. Journalister har beskrevet ham som «en spiller som svever i mellom motstanderne». Frisparkene hans ligger på verdenstoppen hvor han troner med andre rutinerte frisparktagere som Ronaldinho, Juninho Pernambucano, David Beckham og Roberto Carlos. De mest karakteristiske frisparkene hans er de innoverskrudde duppene han tar rundt ti meter utenfor 16-meteren. (Kjent som «La Zona Del Piero» eller «Del Piero-sonen».)
Han samarbeider med medspillerne sine og er kjent for å ha hatt mange kombinasjoner med andre stjerner som Zinedine Zidane, Filippo Inzaghi, Gianluca Vialli, Pavel Nedvěd, Fabrizio Ravanelli, David Trézéguet og Mauro Camoranesi. Han er regnet som en hyggelig person og har vunnet mange priser som for eksempel; «'Coppa d'Argento' Premio Speciale Gentleman» og «San Siro Gentleman Serie A TIM». Han har et sterkt bånd til Juventus- og Italia-fansen, og han er kjent for sin sans for humor. I november 2006 mottok han en pris for å ha støttet og promotert forskningen for en kur mot kreft. Da Juventus ble degradert til Serie B viste Del Piero stor lojalitet til klubben ved å velge å bli og bidra til at klubben returnerte til toppen av italiensk fotball.
Våren 2012 fikk ikke Del Piero fornyet kontrakten sin hos Juventus, og skrev deretter under på en toårsavtale med den australske fotballklubben Sydney FC, hvor han ble presentert den 5. september samme år.
Alonso Sanchez

Alonso Sanchez (født 1547 i Modejar i Spania, død 27. mai 1593 i Alcalá) var en spansk jesuitt som ved sine reiserapporter fra mange oppdrag i de spanske kolonier og i Kina har gitt historikere et rikt innblikk i mange forhold der han hadde ferdes. En rekke av rapportene er bare tilgjengelige i originalmanuskript, og er ikke trykket og offentliggjort.
Alonso Sanchez trådte inn i jesuittordenen i 1565. Etter sin akademiske utdannelse og prestevielse ble han i 1572 sendt til Mexico som leder for jesuittenes misjonsvirksomhet der. I 1581 ble han forflyttet til Filippinene. I periodene 1582-1583 og 1583-1585 foretok han reiser til Kina.
I 1586 ble han utsett til sendemann ved hoffene i Madrid og Roma, og reiste via Mexico tilbake til Europa.
Xiuning

Kulturminner

Sanhuaitang i landsbyen Xitou (Xitou Sanhuaitang, 溪头三槐堂) fra Mingdynastiet, og steininnskriftene ved Qiyun Shan (Qiyunshan shike, 齐云山石刻) er blitt oppført på Folkerepublikken Kinas liste over kulturminner.
Redokstitrering

Redokstitrering er en form for titrering der det skjer en redoksreaksjon i kolben. Standardløsningen kan enten redusere eller oksidere stoffet i prøveløsningen.
77 Bombay Street

77 Bombay Street er et sveitsisk indie-/folkrock-band. Det består av de fire brødrene Matt, Joe, Esra og Simri Ramon. Deres debutalbum Up In The Sky ble sluppet 11. februar 2011.
Navnet 77 Bombay street skyldes at det var adressen deres, da familien deres bodde i Australia mens de var små.
Olav og Kari

Olav og Kari eller Hekserittet er ei folkevise av den typen vi kaller middelalderballader. I TSB katalogen er den typologisert som TSB D 367.
Visa har vært en gjenganger i lesebøker for den videregående skolen, men den er nesten ukjent i sangermiljø. 
Norsk visearkiv har registrert bare to melodioppskrifter til den: Ludvig Mathias Lindemans oppskrift etter Anne Bruhær, Mo i Telemark fra 1861 og en oppskrift uten opplysninger av Olav Sande.

Fortellingen

Det har gått åtte år siden Olav har besøkt mora. Mora spør hvordan han liker kona si, Kari. Olav svarer at han liker henne godt, men da sier mora at hun har sett Kari ri på en kvitbjørn sammen med alvene. Olav tror mora snakker sant og han slår Kari til hun dør. Kari kommer til himmelen og ber til jomfru Maria for Olav og mor hans. Maria sier at Olav skal komme til himmelen, men ikke mora.
Visa finnes også i Danmark og Sverige, men i kortere form. I danske varianter hører Liten Kjerstin (norsk:Kari) samtalen med mora. Hun ber husbonden sin om lov til å besøke foreldrene sine. Hun drar av sted og kommer aldri tilbake.

Tolking

Visen gir et innblikk i middelalderens etikk. Ettersom Olav kommer til himmelen, men ikke mora, kan man tolke dette som at det ansees som verre å urettmessig beskylde noen for å være trollkvinne enn å slå ihjel noen man oppriktig tror er en trollkvinne.

Tekster og melodier

Ådel Gjøstein Blom, Norske mellomalderballadar1, Legendeviser, Oslo 1982, s.72ff.

Fonogram

Iselin Alme, Våre vakreste folketoner Vol. 1. dB Records 003. 1978
Bjørnevasshytta

Bjørnevasshytta er en ubetjent turisthytte i Austheiene i Setesdal drevet av DNT Sør. 
Hytta ble bygget i 1889, sist ombygd 1995. På Bjørnevasshytta er det 32 sengeplasser.
Bjørnevasshytta ligger ved Store Bjørnevatn.
Helleland kirke

Inventar

I begynnelsen ble det brukt et enkelt trekors istedenfor altertavle. I 1905 fikk kirken i gave en altartavle malt av sokneprest Thorvald Egidius Isaachsen. Tavlen fikk ny omramming i 1932, da kirken ble restaurert og fikk ny prekestol snekret av Nils Møgedal. Kirken har fått overført dåpsfatet og en rekke andre inventargjenstander fra gamlekirken.
Carl Olof Cronstedt

Unge år

Carl Olof Cronstedt ble født på gården Botby i Finland den 3. oktober 1756, hans foreldre var major Johan Gabriel Cronstedt og Hedvig Juliana Jägerhorn af Spurila. Carl Olof Cronstedt begynte i hæren i 1765 og ble utnevnt i løytnant i 1773, bare 17 år gammel, fem år etter ble han utnevnt til oberstløytnant. Cronstedt deltok i USAs uavhengighetskrig men tilbrakte største delen i krigsfangenskap.
Under Den russisk-svenske krig (1788–1790) var Cronstedt eskadresjef i Skärgårdsflottan og seiret over russerne i det andre slaget ved Svensksund i 1790, det største sjøslag i Østersjøen og Sveriges største seier til sjøs. Etter slaget ble han utnevnt til oberst og statssekretær for marinen. Etter ytterligere forfremmelser ble han raskt viseadmiral. Da Gustav IV Adolf falt Cronstedt i unåde og ble nærmest forvist til å være kommandant over festningen Sveaborg ved Helsingfors i den finske delen av riket.

Cronstedt og Sveaborgs fall

Festningen Sveaborg var ansett som uinntakelig og hadde ry som «Nordens Gibraltar» og da Russland angrep Sverige i februar 1808 var svensk strategi å trekke hovedstyrken midlertidig tilbake men så gå til offensiv om sommeren og da unsette Sveaborg. Festningen under kommando av Cronstedt ble omringet og beleiret av russiske styrker i begynnelsen av mars 1808. Etter tre ukers beleiring innledet Cronstedt forhandlinger og avtalte at festningen skulle overgies om den ikke ble unnsatt innen 3. mai og da ingen svenske forsterkninger ankom overgav Cronstedt Sveaborg.

Cronstedt etter Sveaborg

Etter overgivelsen trakk Cronstedt seg tilbake, i motsetning til andre svensk-finske offiserer som gikk i russisk tjeneste. I både Sverige og Finland ble han ansett som en forræder for overgivelsen av borgen, i diktverket Fänrik Ståls sägner av den finske nasjonaldikteren Johan Ludvig Runeberg får han hard medfart. Cronstedt anså imidlertid at han hadde handlet korrekt i situasjonen og fortsatte resten av livet å bære sine svenske medaljer.
Qilihe

Qilihe (kinesisk: 七里河区; pinyin: Qīlǐhé Qū) er et bydistrikt i byprefekturet Lanzhou, hovedstaden i den kinesiske provins Gansu. Qilihe har et areal på 397 km² og teller ca. 450 000 innbyggere (2004).
Kongeriket Irland

Kongeriket Irland (klassisk irsk: Ríoghacht Éireann; moderne irsk: Ríocht Éireann) var navnet på den irske staten fra kong Henrik VIII av Englands proklamasjonen som konge av Irland ved loven Loven Irlands krone av 1542 og varte fram til opprettelsen av Det forente kongerike Storbritannia og Irland i 1800 ved Unionsloven av 1800.
Det erstattet Lordship of Ireland som hadde blitt opprettet i 1171. Kong Henrik VIII ble anerkjent som monark av Irland av en del protestantiske stater i Europa, men ikke av de katolske monarker. Imidlertid ble hans datter Maria anerkjent som dronning av Irland av pave Paul IV i 1555 etter at hun hadde innført et strengt katolsk styre i England. Det adskilte kongeriket Irland fortsatte å eksistere fram til slutten av 1800 da Irland ble slått sammen med Storbritannia for å danne det forente kongerike Storbritannia og Irland fra den første dagen av 1801. Det varte fram til 1922 da 26 av 32 irske grevskap gikk ut for å opprette den irske fristaten og som senere ble republikken Irland.
BI Athletics Håndball

Lagene

Spillerstallen hos både dame- og herrelaget består av nåværende og tidligere BI-studenter.

Damelaget

Startet med seriespill i 06/07-sesongen. I 08/09-sesongen endte damelaget på 6.-plass.
- 2009/10-sesongen endte med en 3.-plass i 6. divisjon avd. 3.

Herrelaget

Ble startet i 07/08-sesongen med deltakelse i både bedrifts-NM og Studentmesterskapet.
- 2008/09-sesongen begynte herrelaget med seriespill i 5. divisjon avd. 1, hvor de endte på 4.-plass.
- 2009/10-sesongen endte med seier i 5.divisjon avd. 2. og rykket opp til 4. divisjon.

Studentmesterskapet

Klubben har deltatt med dame- og herrelag i Studentmesterskapet (SM) de tre seneste sesongene. I siste SM (08/09-sesongen) i Trondheim kom damelaget til kvartfinale i A-sluttspillet og herrene vant bronsefinalen i B-sluttspillet.
I tillegg fikk herrelaget en spiller, Harald "Allstar" Evensen, på Allstar-laget.
Tidl. res. ikke tilgjengelig.

Stjernespillere med tilknytning til BIA Håndball

Amund Jensen – tidl. juniorlandslagsspiller og nå eliteseriespiller for Bodø, spilte for BI Athletics Håndball i 2 sesonger og er fast inventar på SM.

Fanklubb

Fanklubben, eller hus-bandet, til BI Athletics Håndball heter Leather & Cleveage og ble stiftet av Amund Jensen og Henning Ebbestad under SM i 2009. De fremfører kjente og kjære allsang-hits, samt egne viser som "NHH er et tegneserielag" og "NHH er gratis".
Hembygdsrörelsen i Sverige

Historie

På slutten av 1700-tallet økte interessen for folkekulturen, dette kom som en følge av romantikkens overdrevne interesse for den opprinnelige folkekulturen. I Sverige ble Arvid August Afzelius en lederskikkelse. I løpet av nasjonalstatens tilblivelse på 1800-tallet økte viktigheten av å studere folkekulturen, og fra 1850-tallet og fremover oppstod forløperne til dagens lensmuseer. Senere ville disse bli erstattet av den organiserte statlige dokumentasjonen av folkekulturen i form av friluftsmuseer. Skansen i Stockholm og Kulturen i Lund inspirerte andre til å opprette lokale friluftsmuseer og hembygdsgårder (bygdetun). I Sverige og flere andre land pågikk nå også en gjennomgripende industrialisering, og følelsen av at den gamle bygdekulturen var på rask vei til å forsvinne var en sterk motivator for de fleste av bevegelsens grunnleggere.
Interessen for å bevare folkekulturen hadde hovedsakelig sitt utspring blant akademikere som hadde undersøkt folkekulturen som et etnografisk fenomen, mens de brede lagene av befolkningen ønsket å modernisere måten de levde på. I takt med en styrking av demokratiet økte også interessen for å øke interessen for denne kulturen blant allmuen. Gustaf Ankarcrona tok initiativet til å starte Leksands hemslöjd (etablert i 1904) og Dalarnas hembygdsförbund, og dette var startskuddet for en bevegelse som meget raskt spredte seg over hele Sverige i årene etter unionsoppløsningen i 1905.
Sveriges største hembygdsforening var i 2007 Föreningen Gamla Carlscrona i Karlskrona med sine 3643 medlemmer, mens de eldste er blant annet Bjursås hembygdsförening som er Dalarnas eldste (etablert i 1907), Ströms hembygdsförening som er Jämtlands eldste (etablert i 1906) og Lyckeby gille som er Blekinges eldste (etablert i 1908).
Janitsjarkorps

Et janitsjarkorps er et musikkorps som har både treblåsere og messingblåsere i tillegg til slagverk, i motsetning til brassband som ikke har treblåsere og fanfarekorps hvor brassbandbesetningen er utvidet med saxofoner. 
Begrepet janitsjarkorps kommer opprinnelig fra tyrkisk militærmusikk. Janitsjar kommer fra tyrkisk yeni çeri som betyr ny hær. Janitsjarene var osmanske hærfolk. Hovedsakelig bestod janitsjarhæren av ikke tyrkiske soldater som hadde blitt frarøvet fra sine foreldre i en veldig ung alder. 
Det arrangeres årlig norgesmesterskap for janitsjarkorps i Olavshallen i Trondheim.

Historikk

Norske janitsjarkorps hadde opprinnelig ofte en besetning som lignet på militærmusikkorpsenes, med relativt få musikere på hver stemme. Siden 70-tallet har norske amatør-janitsjarkorps i større og større grad nærmet seg den amerikanske Symphonic Band-modellen, hvor en stor klarinettgruppe bærer en stor del av korpsklangen. Moderne janitsjarmusikk krever også ofte en stor gruppe med allsidige musikere på slagverk, som kan spille melodiske og rytmiske slagverksinstrumenter om hverandre.
De senere år har norske korps' deltagelse under festivalen Certamen Internacional de Bandas de Musica - Ciudad de Valencia ført til økt påvirkning også fra spansk korpstradisjon, hvor besetningen er enda mer utvidet, blant annet med cello.

Treblåseinstrument

Pikkolofløyte, tverrfløyte, (altfløyte), obo, (engelsk horn), (sopraninoklarinett), klarinett, (altklarinett), bassklarinett, (kontrabassklarinett), (sopransaksofon), altsaksofon, tenorsaksofon, barytonsaksofon, (bassaksofon), fagott og (kontrafagott).

Messingblåseinstrument

(Pikkolotrompet), trompet, kornett, (flygelhorn), valthorn, (tenorhorn), trombone, (Basstrombone), eufonium og tuba.
Mange tror at også althorn hører hjemme i et janitsjarkorps, men dette er et rent brassband instrument og hører ikke hjemme her.

Slagverkinstrument

Forskjellige slagverksinstrumenter som f.eks. pauke, xylofon, marimba, congas, trommer og cymbaler.

Spesialinstrumenter

Piano, celesta, synthesizer, cello (spesielt i spansk musikk), kontrabass, harpe.
Enotoschema

Utseende

Enicodini er middelsstore, mer eller mindre brunlige trebukker. Antennene er noe kortere enn kroppen, pronotum uten pigger på sidene. På beina er lårene noe fortykkede. Dekkvingene er trukket ut til sprikende spisser bak og har gjerne hvite lengdestriper.

Utbredelse

Slekten er hjemmehørende på Ny-Caledonia.
Küstrin-Kietz

Historie

Selve Küstrin nevnes første gangen som by i et dokument fra 1232. Bydelen Kietz oppstod først som en selvstendig bosetting for de slaviske undersåtter til borgherren og de arbeidet ved Küstrins slott. Den middelalderske forstaden ved dette navn lå imidlertid i indre bys sørøstre del på den nåværende polske siden, men ble på 1500-tallet flyttet til vestre bredd av Oder da Küstrins festningsverk ble utbygdt. Denne by ble i 1930 innkorporert i byen Küstrin og kom da sammen med bydelen Lange Vorstadt på den vestre Odersiden å danne den administrative bydelen Küstrin-Kietz.
Küstrins gamle bykjerne ligger mellom elvene Oder og, lengre øst, Warta. Den gamle bykjerne ble fullstendig ødelagt i andre verdnskrigs sluttfase i 1945. Dens ruiner, som aldri ble gjenoppbygd, og forstadene øst for Warta skulle tilfalle Polen etter krigen. Forstadene vest for Oder forble derimot tyske men da som en selvstendig kommune.

Kommunikasjoner

Küstrin-Kietz og grensbroen mot Polen utgjør det østre endepunkt for Bundesstrasse 1, som leder herifra via Berlin, Magdeburg og Düsseldorf til den belgiske grense vest for Aachen. Før 1945 strakk veien seg under navnet Reichsstrasse 1 hele veien til den litauiske grense øst for Königsberg (nå Kaliningrad). Siden 1992 har grenseovergangen til Polen atter vært åpen.
Küstrin-Kietz jernbanestasjon ble åpnet i 1857 på den preussiske østre stambane som sammenknyttet Berlin via Frankfurt an der Oder og Landsberg an der Warthe med Königsberg. I 1867 ble den nåværende linje fra Berlin via Strausberg åpnet. Under DDR-tiden ble  grenseovergången kun benyttet for godstrafikk, mens stasjonen var endestasjon på linjen fra Berlin. Siden 1992 trafikkeres stasjonen av regionaltog på linjen Berlin-Lichtenberg – Strausberg – Kostrzyn nad Odrą, mens stambanen sørover via Lebus mot Frankfurt an der Oder ble nedlagt i år 2000.
Frem til 1937 var Küstrin-Kietz tilsluttet Küstrins sporvognsnett.
Ved Küstrin-Kietz stasjion møtes to store europeiske sykkelleder: Oder-Neisse-sykkelleden oh Europasykkelled R1 mellom Boulogne-sur-Mer og Sankt Petersburg.

Næringsliv

I Küstrin-Kietz ligger förbundslandet Brandenburgs eneste oljekilde, som drives av Engie.